Og kundi tú hugsað tær eitt avbjóðandi fast starv á landi? So er tað kanska tær, ið vit sóknast eftir at gerast okkara næsti RAKSTRARLEIÐARI Á BRENNISTØÐINI Á HJALLA Rakstrarleiðarin, ið hevur tilvísing til stovnsleiðaran, stendur fyri rakstrinum av teknisku skipanunum á Kommunalu Brennistøðini á Hjalla, og er somuleiðis tekniski „problemknúsarin“ á Brennistøðini. UPPGÁVUR Arbeiðsuppgávurnar eru fjølbroyttar og avbjóðandi. Tú skalt millum annað: • Fyriskipa brenningini av ruski, herundir vera dagligur leiðari hjá vaktar- og viðlíkahaldsfólki • Ansa eftir, at myndugleikakrøv innan t. d. umhvørvi, trygd og arbeiðsumhvørvi verða fylgd • Vera partur av leiðslubólkinum á Kommunalu Brennistøðini • Planleggja og standa fyri eftirliti, umvælingum, viðlíkahaldi, reinhaldi og røkt av tekniskum skipanum • Standa fyri innkeypi av eykalutum og nýtsluvørum til økið, og hava ábyrgd av verkstaði og eykalutagoymslu • Luttaka í bakvaktskipan • Luttaka í tekniskum verkætlanum • Ansa eftir, at galdandi játtanir verða hildnar FØRLEIKAKRØV • Fulla maskinmeistaraútbúgving (3 ár), og hollar royndir sum maskinmeistari, t. d. sum maskinstjóri, 1. meistari ella samsvarandi • El-innleggjaraprógv ella samsvarandi el-førleiki kann vera ein fyrimunur, eins og kunnleiki/royndir innan forbrenningstøkni, ketlar, roykreinsing og SRO-annlegg eisini kann vera ein fyrimunur • Royndir sum leiðari • Koyrikort til vanligan persónbil • Duga væl føroyskt og danskt í skrift og talu, umframt nakað av enskum • Góðan KT-førleika VIT SÓKNAST EFTIR EINUM PERSÓNI, SUM ER: • ábygdarfullur, loyalur og fleksibul • ágrýtin og virkisfúsur • sjálvstøðugur, avgjørdur og støðufastur • fyrikomandi og hevur góð samstarvsevni, innan og uttanhýsis • røkin, væl skipaður og vælgjørdur VIT BJÓÐA TÆR: • Eitt fast, sjálvstøðugt starv, har tú sjálv/ur myndar gerandisdagin • Upplæring frá royndum starvsfólki • Møguleika fyri fakligari menning við t. d. skeiðum og fakligum netverki SETANARVIÐURSKIFTI Starvið sett sambært sáttmála millum KAF og maskinmeistarafelagið í 15. lønarflokki. Starvið verður sett umleið 1. januar 2020 ella eftir nærri avtalu. MEIRA FÆST AT VITA Meira fæst at vita við at seta seg í samband við John Erik Hansen, stovnsleiðara, á tlf. 590979, ella við t-posti til johnerik @ torshavn. fo, ella Rúna M Johannesen, tlf. 288928, ella við t-posti til runij @ torshavn. fo UMSÓKN Skrivlig umsókn, saman við avritum av prógvum, viðmælum o. t., skal sendast til torshavn @ torshavn. fo, í seinasta lagi tann 06. desember 2019. Viðmerk „Brennistøðin Rakstrarleiðari“ á umsóknina. Um tú ikki hevur prógv o. t. við hondina, kann hetta latast okkum seinni. UM BRENNISTØÐINA Kommunala Brennistøðin, ið tekur sær av burturkastviðgerðini í Tórshavnar kommunu, er í dag eitt framkomið og tekniskt avbjóðandi arbeiðspláss, ið leggur stóran dent á at verja umhvørvið og at hava eitt trygt arbeiðsumhvørvi. Í 2011 fekk Brennistøðin ISO 14001 góðkenning innan umhvørvisleiðslu. Ruskið verður brent í ovni við B & S ristum, og nýggi vatnrørsketilin kann framleiða umleið 6 MW av hitaorku, sum verður nýtt til fjarhita. Roykurin verður reinsaður í turrari roykreinsiskipan við kálki og aktivum koli, so hann lýkur ES-krøv til útlát. Harumframt eru ymsar tekniskar hjálpiskipanir, t. d. traverskrani, knúsari, hydraulikkur, trýstluft, vatnviðgerð, ventilatión, køling og neyðstreymur. Eitt framkomið ABB 800 xA kontrol-annlegg stýrir øllum skipanum.